Qiyom

Qiyom — shakarni suvda qaynatib tayyorlangan quyuq sharbat. Q.ga sabzavot, meva, rezavor mevalar va boshqalar (sabzi, yantoq guli, ravoch, olcha, togʻolcha, limon va boshqalar) solib qaynatib murabbo tayyorlanadi (ayrim murabbo turlarini tayyorlashda shakar sepib qoʻyilgan mevadan ajralgan sharbatdan avval Q. qaynatiladi va soʻngra unga mevalar solib, qaynatish davom ettiriladi). Chakchak uchun asal yoki shakardan maxsus Q. tayyorlanadi.